Caroline Harrison
<s>Caroline Scott Harrison (1. oktobar 1832 – 25. oktobar 1892) bila je supruga američkog predsjednika Benjamina Harrisona, odnosno Prva dama SAD od 1889. do 1892.</s>

<s>Rodila se kao kćer Johna Witherspoona Scotta, prezbiterijanskog svećenika i prosvjetnog radnika.</s><s>Otac je inzistirao da sva djeca, bez obzira na spol, dobiju formalno obrazovanje, a Caroline se isticala sklonošću muzici.</s><s>Mladog Benjamina, unuka bivšeg predsjednika Williama Harrisona, je upoznala kao očevog studenta na Farmer's Collegeu.</s><s>1852. su se zaručili, a 1853. vjenčali na ceremoniji koju je vodio njen otac.</s><s>Imali su dvoje djece:</s>

<s>Russell Benjamin Harrison (1854–1936), inženjer, pravnik i političar
 Mary "Mamie" Scott Harrison-McKee (1858–1930), supruga osnivača General Electrica</s>

<s>Caroline Harrison se za vrijeme građanskog rata, dok joj se muž borio kao sjevernjački oficir, istakla filantropskim aktivnostima i organizacijom brige za ranjenike.</s><s>U Washington je prvi put došla 1881. kada joj je muž imenovan za senatora Indiane.</s>

<s>Nakon što joj je muž 1888. godine izabran za predsjednika, Caroline Harrison je postala jedna od najaktivnijih Prvih dama u historiji.</s><s>To se prije svega odnosilo na, na kraju neuspješno, nastojanje da proširi Bijelu kuću, koju je držala premalom za svoju brojnu porodicu, uključujući vlastitog ova, kćer Mary, njenog oca i djecu.</s><s>Pod vodstvom Caroline Harrison je 1891. u Bijelu kuću prvi uvedena električna struja.</s><s>Harrison je također svoj status Prve dame iskoristila kako bi 1890. osnovala organizaciju Kćeri američke revolucije.</s>

<s>Krajem 1891. joj se zdravstveno stanje pogoršalo, te joj je dijagnosticirana tada neizlječiva tuberkuloza.</s><s>Caroline Harrison se nakon boravka u planinama Adirondacka vratila u Washington gdje je preminula nedugo pred izbore na kojima joj je muž poražen od Grovera Clevelanda.</s><s>Do povratka Clevelanda i njegove supruge Frances, dužnost Prve dame je obavljala njena kćer Mary.</s>

<s>Vanjske veze</s>

<s>"First Lady Biographies: Caroline Harrison" , First Ladies Library website</s>

<s>Caroline Harrison at C-SPAN's First Ladies: Influence & Image</s>

<s>Prve dame SAD</s>

